Drama - Plant Oes Fictoria

|  |  |
| --- | --- |
| **MDaPh:** Iaith, Llythrennedd a Chyfathrebu  Celfyddydau Mynegiannol | |
| 4 Diben: **Unigolion iach, hyderus sy'n:** adeiladu eu lles meddyliol ac emosiynol trwy ddatblygu hyder, cadernid ac empathi. | |
| HSB: Mae mynegi ein hunain drwy ieithoedd yn allweddol i gyfathrebu. | DD:   * Rwy’n gallu adnabod yr iaith briodol ar gyfer gwahanol gynulleidfaoedd a dibenion gan amrywio fy mynegiant, geirfa a naws i ennyn diddordeb y gynulleidfa. * Rwy’n gallu ymateb i safbwyntiau pobl eraill, gan ymofyn eglurhad, strwythuro dadleuon, crynhoi ac esbonio’r hyn rwyf wedi’i glywed, ei ddarllen neu’i weld. * Rwy’n gallu rhyngweithio gydag eraill, siarad ac ysgrifennu am fy meddyliau, teimladau a barn, gan ddangos empathi a pharch. |
| NyW: Defnyddio strategaethau Drama i gyfleu bywyd fel plentyn OF. | |

|  |  |
| --- | --- |
| Cyflwyniad: | **Gwyliwch y clip ‘**[**Horrible Histories’**](https://youtu.be/CGSmilO-ah4) **Trafodaeth**:   * Sut fuasech chi’n teimlo fel plentyn yn byw yn ystod oes Fictoria? * Beth oedd y peth gwaethaf bu’n rhaid I’r plant ymdopi ag e? * Enwch 5 peth ‘rydych yn falch o’u cael fel plentyn yn byw yn yr oes yma? |
| Prif wers: | **Lluniau Llonydd**  Mewn grwpiau o 4-5, ceisiwch greu llun llonydd gyda un o’r teitlau canlynol :  - ‘You child! Were you speaking Welsh?!’  - Dylai plant cael eu gweld ond ddim eu clywed  - Rho dy law allan am gansen!  Pob grwp i arddangos eu gwaith ac arfarnu fel dosbarth.  **Ymestyn**:  Dewiswch lun llonydd o bob grwp a datblygwch y ddelwedd gyda symudiad a deialog.  Gall hwn ddigwydd fel dosbarth gyda aelodau’r gynulleidfa yn troi’n gyfarwyddwyr ac awduron sgript. Ar y llaw arall, gellir gweithio fel grwp a pherformio i’r dosbarth fesul un.  **Tracio meddwl**  Dewiswch un o’r lluniau llonydd a thrafodwch meddyliau posib y cymeriadau. Gofynwch wrth aelodau’r gynulleidfa i lefaru meddyliau’r cymeriadau.  Gall hwn ddigwydd gyda’r perfformwyr yn aros yn llonydd yn eu ‘llun’ ac aelod o’r gynulleidfa yn gosod llaw ar ysgwydd cymeriad i leisio meddyliau’r cymeriad hwnnw/honno.  **Archwiliad Llun**  1) Rhannwch y dosbarth i grwpiau, a phob un i dderbyn llun a thaflen proffil cymeriad.  Mi fydd nifer y cymeriadau o fewn y llun yn penderfynu ar y nifer yn y grwp.  2) Y disgyblion i benderfynu pa gymeriad y byddant yn cynrychioli.  3) Y disgybilion i lenwi’r daflen proffil er mwyn archwilio i’r cymeriad yn fwy manwl.  Gellir cyflawni’r dasg hon fesul grwp yn lle fesul unigolyn. |
| Diweddglo: | **Y Gadair Goch**  Wrth ddefnyddio’r daflen cwestiynau ‘Y Gadair Goch’, dewiswch aelodau o’r dosbarth i eistedd yn y gadair goch. Eglurwch nad oes ateb cywir neu anghywir, gallant ddefnyddio’u dychymyg gymaint â hoffen nhw! |
| Adnoddau: | [**Horrible Histories**](https://youtu.be/CGSmilO-ah4)  Adnoddau Drama |